
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.40039 (1) 

Σύσταση ίδιου Νομικού Προσώπου στην Κοινότητα Λιμνοχωρίου Ν. 


Αχαΐας με την επωνυμία «Σχολική Επιτροπή ΝηπιαγωγείωνΔη¬ 
μοτικών Σχολείων της Κοινότητας Λιμνοχωρίου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: (α) Των παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α.110) και (β) του άρθρου 187 του Δημοτικού και Κοινοτικού Κώδικα 
(Π.Δ. 323/1989) (Α’146). 

2. Την 77/91 απόφαση του Κοινοτικού Συμβουλίου Λιμνοχωρίου 
του Νομού Αχαΐας για σύσταση Σχολικής Επιτροπής, αποφασί¬ 
ζουμε: 

. 1. Συνιστούμε στην Κοινότητα Λιμνοχωρίου του Νομού Αχαΐας ίδιο 
Νομικό Πρόσωπο με την επωνυμία «Σχολική Επιτροπή Δημοτικών 
. Σχολείων και Νηπιαγωγείων». 

Η συνιστώμενη με την απόφαση αυτή σχολική επιτροπή διοικείται 
από οκταμελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο Κοινότητας ως Πρόεδρο της Σχολικής 
Επιτροπής. 

β) Έναν Κοινοτικό Σύμβουλο. 

γ) Τον Διευθυντή του Δημοτικού Σχολείου Λιμνοχωρίου. 
δ) Τον Διευθυντή του Δημοτικού Σχολείου Καλαμακίου. 
ε) Το Δ/ντή του Νηπιαγωγείου Λιμνοχωρίου. 
στ) Το Δ/ντή του Νηπιαγωγείου Αεροδρομίου Αράξου, 
ζ) Τον εκπρόσωπο του Συλλόγου Γονέων Μαθητών Δημοτικού Σχο¬ 
λείου Λιμνοχωρίου. 

η) Έναν κάτοικο της Κοινότητας. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. ' 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Λιμνοχωρίου. 
γ) Κάθε είδους εισφορές, δωρεές, κληρονομιές, κληροδοσίες, 
δ) Πρόσοδοι από την περιουσία και 

ε) Έσοδα από το αντίτιμο πραγμάτων ή υπηρεσιών που παρέχονται 
από αυτό. 

6. Περιουσία: 1) Ένα κτίριο (διδακτήριο) Δημοτικού Σχολείου Λι- 
μνοχωρίου και ένα άλλο νεοαναγειρόμενο Νηπιαγωγείο Λιμνοχωρίου 
στον Οικ. Άνω Λιμνοχωρίου που βρίσκονται στο ίδιο οικόπεδο και 2) 
Ένα κτίριο (Διδακτήριο) Δημοτικό Σχολείου με προαύλιο χώρο στον οι¬ 
κισμό Καλαμακίου. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 23 Δεκεμβρίου 1991 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. 4451 (2) 

Σύσταση ίδιου Νομικού Προσώπου στην Κοινότητα Λιμνοχωρίου Ν. 
Αχάΐας με την επωνυμία «Ενιαία Σχολική Επιτροπή Δημ. Σχολείων 
Λιμνοχωρίου και Καλαμακίου και Νηπιαγωγείων Λιμνοχωρίου και 
Αεροδρομίου Αράξου» του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 1894/90 άρθρο 5, περί σχολικής περιουσίας 
και λειτουργίας σχολείων. 

Του άρθρου 187 του Π.Δ. 323/89 περί κωδικοποιήσεως διατάξεων 
του Δημοτικού και Κοινοτικού κώδικα. 

3. Την υπ’ αριθ. Δ4/558/17.10.90 εγκύκλιο του ΥΠΕΠΘ. 

4. Την αριθ. 77/1991 απόφαση του Κοινοτ. Συμβουλίου Λιμνοχω- 
ρίου. 

5. Την αριθ. 2469/2.8.91 απόφαση του Νομάρχη Αχαΐας της 
οποίας συμπληρωματική είναι η παρούσα, αποφασίζουμε: 

Συνιστούμε στην Κοιν. Λιμνοχωρίου του Ν. Αχαΐας ίδιο Νομικό Πρό¬ 
σωπο με την επωνυμία «Ενιαία Σχολική Επιτροπή Δημοτικών Σχο¬ 
λείων Λιμνοχωρίου και Καλαμακίου και Νηπιαγωγείων Λιμνοχωρίου 
και Αεροδρομίου Αράξου». 

Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγακταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

Το νομικό πρόσωπο διοικείται από εννεαμελές διοικητικό συμβούλιο 
αποτελούμενο από: 

α) Έναν εκπρόσωπο της Κοινότητας Λιμνοχωρίου ως Πρόεδρο με 
τον αναπ/τή του. 

β) Τον Προϊστάμενο του Δημ. Σχολείου Λιμνοχωρίου ως μέλος με 


τον αναπ/τή του. 

γ) Έναν εκπρόσωπο του συλλόγου γονέων και κηδεμόνων του Δημ. 
Σχολείου Λιμνοχωρίου ως μέλος με τον αναπ/τή του. 

δ) Τον Προϊστάμενο του Δημ. Σχολείου Καλαμακίου ως μέλος με τον 
αναπ/τή του. 

ε) Έναν εκπρόσωπο του Συλλόγου γονέων και κηδεμόνων του Δημ. 
Σχολείου Καλαμακίου ως μέλος με τον αναπ/τή του. 

στ) Τον Προϊστάμενο του Νηπιαγωγείου Λιμνοχωρίου ως μέλος με 
τον αναπ/τή του. 

ζ) Έναν εκπρόσωπο του Συλλόγου γονέων και κηδεμόνων του Νη¬ 
πιαγωγείου Λιμνοχωρίου ως μέλος με τον αναπ/τή του. 

η) Τον Προϊστάμενο του Νηπ/γείου Αεροδρομίου Αράξου ως μέλος 
με τον αναπ/τή του. 

θ. Έναν εκπρόσωπο του Συλλόγου γονέων και κηδεμόνων του Νη¬ 
πιαγωγείου Αεροδρομίου Αράξου ως μέλος με τον αναπ/τή του. 

Η θητεία του πρώτου Διοικητικού Συμβουλίου λήγει με τη λήξη της 
παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

Οι πόροι του Νομικού Προσώπου είναι: 

- Ετήσια επιχορήγηση της Κοινότητας. 

- Ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληροδοσίες. 

- Εισπράξεις από το αντίτιμο των παρεχόμένων πραγμάτων ή υπηρε¬ 
σιών. 

- Πρόσοδοι από την περιουσία του. 

Η υπέρ του νομικού προσώπου αφιερωμένη περιουσία είναι: 

Όλη η κινητή και ακίνητη περιουσία που είναι γραμμένη στα βιβλία 
περιουσίας των Δημοτικών Σχολείων Λιμνοχωρίου και Καλαμακίου 
και των Νηπ/γείων Λιμνοχωρίου και Αεροδρομίου Αράξου. 

Το Νομικό Πρόσωπο εκπροσωπείται στα δικαστήρια και σε κάθε 
αρχή από τον Πρόεδρο του Διοικητικού Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβέρνησης. 

Πάτρα, 20 Δεκεμβρίου 1991 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. 8449 (3) 

Τροποποίηση του Εσωτερικού Κανονισμού Οργανώσεως, Λειτουργίας 
και προσωπικού, Οργανισμού Κωπαΐδας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 7 του Ν.Δ. 2488/53 «περί συστάσεως 
Οργανισμού Κωπαΐδας». 

2. Τη 40099/3869/6.3.68 απόφαση του Υπουργού Γεωργίας 
«περί εγκρίσεως Κανονισμού Οργανώσεως Κωπαΐδας». 

3. Την 49340/6.6.72 απόφασή μας «περί τροποποιήσεως του Εσω¬ 
τερικού Κανονισμού Οργανώσεως, Λειτουργίας και προσωπικού Οργα¬ 
νισμού Κωπαΐδας». 

4. Τις διατάξεις του Ν.Δ. 532/70 «περί συμπληρώσεως των διατά¬ 
ξεων περί Διοικητικής Αποκεντρώσεως». 

5. Τις διατάξεις του Β.Δ. 709/70 «περί καθορισμού των διατηρου- 
μένων υπέρ του Υπουργού και των περιφερειακών Αρχών διανομαρχια- 
κού επιπέδου του Υπουργείου Γεωργίας αρμοδιοτήτων». 

6. Τις διατάξις του Β.Δ. 192/72 «περί καθορισμού αρμοδιοτήτων 
των Υφυπουργών Προϊσταμένων των Περιφερειακών Διοικήσεων και 
μεταβιβάσεως εις αυτούς και εις τους Νομάρχας αρμοδιοτήτων του Υπ. 
Εθν. Οικονομίας τομέως Γεωργίας». 

7. Την Λ7/12.7.70 Συλλογική εξ Υπουργών απόφαση «περί οργα¬ 
νώσεως των Περιφερειακών Υπηρεσιών του Υπουργείου Γεωργίας». 

8. Την 17/2.12.91 θέμα 3ο απόφαση Δ/κού Συμβουλίου του Οργα¬ 
νισμού Κωπαΐδας «περί τροποποιήσεως του Εσωτερικού Κανονισμού, 
Οργανώσεως, Λειτουργίας και προσωπικού Ο.Κ.», αποφασίζουμε: 

Εγκρίνουμε την τροποποίηση του Εσωτερικού Κανονισμού, Οργανώ¬ 
σεως, Λειτουργίας και προσωπικού Ο.Κ. όπως αυτή αποφασίσθηκε από 
το Δ/κό Συμβούλιο του Ο.Κ., κατά την αριθ. 17/2.12.91 θέμα 3ο συ¬ 
νεδρίαση αυτού, όπως παρακάτω: 

α) Να αποδοθεί το επίδομα θέσης στους δικαιούχους εφ’ όσον πλη- 

ρούνταιοι διατάξεις που αναφέρονται στο έγγραφο 136911/15.10.91 
του Υπουργείου Γεωργίας. 

β) Σε ό,τι αφορά το επίδομα θέσης του Δ/ντή να χορηγηθεί από της 
τοποθετήσεώς του στον Ο.Κ. ήτοι από 2.7.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θήβα, 27 Δεκεμβρίου 1991 
Ο Νομάρχης κ.α.α. 

Ο Διευθυντής „ 

ΣΤΕΛ. ΚΑΣΤΡΙΝΑΚΗΣ 

-φ 

Αριθ. ΥΓ/οιχ. 9994 (4) 

Καθορισμός τόπου αποχέτευσης αποβλήτων ελαιοτριβείου του Αγαθού 

Μιχαήλ του Ιωάννη στην Κοινότητα Λιαπάδων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την ΕΙβ/221 (ΦΕΚ 138/τ.Β'/65) Υγ/κή Δ/ξη όπως τροπο¬ 
ποιήθηκε με τις Γ1/17831/71 & Γ4/1305/74 όμοιες. 

2. Την από 17.12.91 γνωμοδότηση της Επιτροπής που συγκροτή¬ 
θηκε με την ΥΓ/9328/11.12.91 απόφαση του Νομάρχη Κέρκυ¬ 
ρας. 

3. Την από 26.11.91 αίτηση του Αγαθού Μιχαήλ, αποφασί¬ 
ζουμε: 

Επιτρέπουμε την αποχέτευση των αποβλήτων του ελαιοτριβείου του 
Αγαθού Μιχαήλ του Ιωάννη σε βόθρους και με την προϋπόθεση ότι τα 
λύματα του προσωπικού θα διατίθενται σε ξεχωριστό βόθρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 31 Δεκεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

- 4 —— 

Αριθ. ΥΓ/οικ. 9995 (5) 

Καθορισμός τόπου αποχετεύσεως αποβλήτων ελαιοτριβείου του Μιαρή 

Ανδρέα του Ζαφειριού στην Κοινότητα Περιβολιού Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την ΕΙβ/221 /21.2.1965 Υγ/κή Δ/ξη όπως αυτή τροποποιή¬ 
θηκε με τις Γ1/17831/71 (ΦΕΚ 986/τ.Β/71) και Γ4/1305/74 
(ΦΕΚ 801/τ.Β/1974) ομοίας. 

2. Την από 19.11.91 γνωμοδότηση της Επιτροπής η οποία συστή- 
θηκε με την ΥΓ/8811/8.11.91 απόφαση του Νομάρχη Κέρκυρας. 

3. Την από 3.5.91 αίτηση του Μιαρή Ανδρέα, αποφασίζουμε: 

1. Επιτρέπουμε την αποχέτευση των αποβλήτων του ελαιουργείου 
του Μιαρή Ανδρέα του Ζαφειριού στον χείμαρο «ΑΡΟΥΜΑ» υπό τον 
όρον ότι: 

α) Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β) Ο χείμαρος να συντηρείται με φροντίδα και δαπάνη του ιδιοκτήτου 
του ελαιοτριβείου ώστε να μην δημιουργείται ανθυγιεινή κατάσταση. 

γ) Τα απόβλητα να οδηγούνται με υπόγειο αγωγό από του βόθρου 
μέχρι του χειμάρου και σε σημείο που να απέχει πλέον των 150 μ. από 
της τελευταίας εν συνεχεία οικίας του οικισμού. 

, δ) Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

3. Η διάθεση των αποβλήτων στον χείμαρρο θα γίνεται μέχρι 30 
Απριλίου κάθε ελαιοκομικής περιόδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 31 Δεκεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 


Αριθ. ΥΓ/9993 (6) 

Καθορισμός τόπου αποχετεύσεως αποβλήτων ελαιοτριβείου του Γου- 
λιαρμή Θεοδώρου του Ιωάννη στην Κοινότητα Καλαφατιώνων Ν. 
Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την ΕΙβ/221 /21.2.1965 Υγ/κή Δ/ξη όπως αυτή τροποποιή¬ 
θηκε με τις Γ1/17831/71 (ΦΕΚ 986/τ.Β/71) και Γ4/1305/74 
(ΦΕΚ 801/τ.Β/1974) ομοίας. 

2. Την από 16.12.91 γνωμοδότηση της Επιτροπής η οποία συστή- 
θηκε με την ΥΓ/9595/11.12.91 απόφαση του Νομάρχη Κέρκυ¬ 
ρας· 

3. Την από 5.12.91 αίτηση του Γουλιαρμή θεοδώρου, αποφασί¬ 
ζουμε: 

1. Επιτρέπουμε την αποχέτευση των αποβλήτων του ελαιουργείου 
του Γουλιαρμή Θεοδώρου του Ιωάννου στον χείμαρρο «ΑΓΙΟΣ ΑΝ- 
ΔΡΕΑΣ» υπό τον όρον ότι: 

α) Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β) Ο χείμαρος να συντηρείται με φροντίδα και δαπάνη του ιδιοκτήτου 
του ελαιοτριβείου ώστε να μην δημιουργείται ανθυγιεινή κατάσταση. 

γ) Τα απόβλητα να οδηγούνται με υπόγειο αγωγό από του βόθρου 
μέχρι του χειμάρου και σε σημείο που να απέχει πλέον των 150 μ. από 
της τελευταίας εν συνεχεία οικίας του οικισμού. 

δ) Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουδιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 31 Δεκεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

-♦- 

Αριθ. ΥΓ/οικ. 9996 (7) 

Καθορισμός τόπου αποχετεύσεως αποβλήτων ελαιοτριβείου των 
ΑΦΩΝ ΖΕΡΒΟΥ - ΑΦΩΝ ΚΕΦΑΛΩΝΙΤΗ - Ν. ΘΕΟΔΟΤΟΥ Ο.Ε. 
στην Κοινότητα Σπαρτύλα Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221 /21.2.1965 Υγ/κή Δ/ξη όπως αυτή τροποποιή¬ 
θηκε με τις Γ1/17831/71 (ΦΕΚ 986/τ.Β/71) και Γ4/1305/74 
(ΦΕΚ 801/τ.Β/1974) ομοίας. 

2. Την από 12.2.90 γνωμοδότηση της Επιτροπής η οποία συστή- 
θηκε με την ΥΓ/8474/24.11.89 απόφαση του Νομάρχη Κερκύ- 
ρας. 

3. Την από 9.11.89 αίτηση των ΑΦΩΝ ΖΕΡΒΟΥ - ΑΦΩΝ ΚΕΦΑ- 
ΛΩΝΙΤΗ - Ν. ΘΕΟΔΟΤΟΥ Ο.Ε., αποφασίζουμε: 

Ι.’ Επιτρέπουμε την αποχέτευση των αποβλήτων του ελαιουργείου 
των ΑΦΩΝ ΖΕΡΒΟΥ - ΑΦΩΝ ΚΕΦΑΛΩΝΙΤΗ - Ν. ΘΕΟΔΟΤΟΥ 
Ο.Ε. στον χείμαρο «ΛΑΓΚΑΔΙ» υπό τον όρον ότι: 

α) Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β) Ο χείμαρος να συντηρείται με φροντίδα και δαπάνη του ιδιοκτήτου 
του. ελαιοτριβείου ώστε να μην δημιουργείται ανθυγιεινή κατάσταση. 

γ) Τα απόβλητα να οδηγούνται με υπόγειο αγωγό από του βόθρου 
μέχρι του χειμάρου και σε σημείο που να απέχει πλέον των 150 μ. από 
της τελευταίας εν συνεχεία οικίας του οικισμού. 

δ) Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουδιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 31 Δεκεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι8. 25540 (8) 

Παράταση της διάρκειας λειτουργίας του Συνδέσμου Κοινοτήτων Δερ¬ 
βενιού Ν. Κορινθίας για μία ΙΟετία. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις των άρθρων 190-195 του Π.Δ. 323/89 «περί κω¬ 
δικοποίησης σε ενιαίο κείμενο νόμου των ισχυουσών διατάξεων του 
Δ.Κ.Κ.». 

2. Την ανάγκη παράτασης της θητείας του Συνδέσμου των Κοινοτή¬ 
των Δερβενιού, Λυγιάς και Εβροστίνης - Ροζενών με σκοπό την εκτέ¬ 
λεση κοινού έργου για την ύδρευση αυτών. 

3. Τις αριθμ. 50/91, 36/91 και 85/91 νομοτύπως ληφθείσες απο¬ 
φάσεις των Κοινοτικών Συμβουλίων των ανωτέρω Κοινοτήτων αντί¬ 
στοιχα, περί παράτασης της λειτουργίας του Συνδέσμου για την εκτέ¬ 
λεση του ανωτέρω έργου, αποφασίζουμε: 

Παρατείνουμε τη διάρκεια λειτουργίας του Συνδέσμου που αποτελεί- 
ται από τις Κοινότητες Δερβενιού, Λυγιάς και Εβροστίνης - Ροζενών 
για μία ΙΟετία δηλ. μέχρι 31.12.2001. 

Σκοπός του Συνδέσμου θα είναι ο ίδιος της Ιδρυτικής απόφασης δηλ. 
η εκτέλεση κοινού έργου ύδρευσης των Κοινοτήτων που μετέχουν στο 
Σύνδεσμο. 

Η ετήσια καταβλητέα εισφορά των Κοινοτήτων παραμένει η ίδια κα¬ 
θώς και η έδρα του Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 27 Δεκεμβρίου 1991 

Ο Νομάρχης 
ΧΡ. ΛΑΔΙΑΣ 

-♦- 

Αριθ. 24879 (9) 

Σύρταση ίδιου Νομικού Προσώπου στην Κοινότητα Μελισσιού Ν. Κο¬ 
ρινθίας με την επωνυμία «Σχολική Επιτροπή Δημοτικού Σχολείου 
Μελισσιού». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις α) Των παρ. 8-15 του άρθρου 5 του Ν. 1894/90 
«για την Ακαδημία Αθηνών και άλλες εκπαιδευτικές διατάξεις». 

β) Του άρθρ. 187 του Δ.Κ.Κ. (Π.Δ. 323/89). 

2. Την 83/91 απόφαση του Κοινοτικού Συμβουλίου Μελισσιού του 
Νομού Κορινθίας για σύσταση Σχολικής Επιτροπής, αποφασίζουμε: 

1. Συνιστούμε στην Κοινότητα Μελισσιού του Νομού Κορινθίας ίδιο 
Νομικό Πρόσωπο με την επωνϋμία «Σχολική Επιτροπή Δημοτικού 
Σχολείου Μελισσιού». 

Η συνιστώμενη με την απόφαση αυτή σχολική επιτροπή διοικείται 
από 5μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο Κοινότητας ως Πρόεδρο της Σχολικής 
Επιτροπής. 

β) Δύο Κοινοτικούς Συμβούλους, 
γ) Τον εκάστοτε Δ/ντή του Δημοτικού Σχολείου, 
δ) Έναν εκπρόσωπο του συλλόγου και κηδεμόνων του Δημοτικού 
Σχολείου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-94. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς την αντίστοιχη διεύθυνση της Β/θμιας εκπαίδευ¬ 
σης για τον εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουργείο Εθνικής 


Παιδείας και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβέρνησης. 

Κόρινθος, 19 Δεκεμβρίου 1991 

Ο Νομάρχης 
ΧΡ. ΛΑΔΙΑΣ 

-♦- 

Αριθ . 19542 (10) 

Τροποποίηση της 1942/1.3.91 απόφασης του Νομάρχη Λακωνίας. 
Ο ΝΟΜΑΡΧΗΣ ΛΑΚΩΝΙΑΣ 


Έχοντας υπόψη: 

1. Τις διατάξεις: α) Των άρθρων 80, 162 και 187 του Π. Δ/τος 
323/89 Κωδικοποίηση σ’ ενιαίο κείμενο νόμου με τίτλο δημ. και κοιν. 
κώδικας των ισχυουσών διατάξεων του Δ.Κ.Κ., β) του Ν. 1894/90 
άρθρο 5 «Για την Ακαδημία Αθηνών και άλλες συναφείς διατάξεις». 

2. Την 1942/1.3.91 απόφασή μας με την οποία συστήθηκε Ν.Π. με 
την επωνυμία «Σχολική Επιτροπή Δημοτικού Σχολείου Απιδέας και 
συν/σμού Αγίου Ιωάννου και Νηπιαγωγείου Απιδέας» (ΦΕΚ 179/ 
27.3.91). 

3. Την 61/1991 απόφαση του Κ.Σ. με την οποία τροποποιείται η 
2/91 ΑΚΣ όσον αφορά την παράγραφο 5α «ετήσια επιχορήγηση της 
κοινότητας» από δρχ. 1.000.000 σε δρχ. 200.000 για τους λόγους 
που ειδικότερα αναφέρονται σ’ αυτή, αποφασίζουμε: 

Τροποποιούμε τη 1942/1.3.91 απόφασή μας που δημοσιεύτηκε στο 
ΦΕΚ 179/27.3.91 Τεύχος Β' ως προς την παράγραφο 5α ως εξής: 

5α. Ετήσια επιχορήγηση της κοινότητας εκ δρχ. 200.000. 

Κατά τα λοιπά ισχύει η 1942/1.3.91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 23 Δεκεμβρίου 1991 

Ο Νομάρχης κ.α.α. 

Ο Δ/ντής Εσωτερικών 
ΙΩΑΝΝΗΣ ΤΣΑΚΩΝΑΣ 

-♦- 

Αριθ. 21088 (11) 

Διενέργεια εκούσιου αναδασμού περιοχής αγροκτήματος Στεφανόβου- 
νου - Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. 674/1977 «περί αναδασμού της γης και με- 
γεθύνσεως των γεωργικών εκμεταλλεύσεων και άλλων τινών διατά¬ 
ξεων». 

2. Την με αριθμό 13758/4.10.1990 απόφασή μας, με την οποία 
κηρύχθηκε το αγρόκτημα Κοινότητας Στεφανόβουνου - Ελασσόνας υπό 
εκούσιο αναδασμό. 

3. Το γεγονός ότι, μετά την ανάρτηση του κτηματολογικού πίνακα, 
που συντάχθηκε σε εφαρμογή των διατάξεων του άρθρου 4 του Ν. 674/ 
1977, υποβλήθηκε μόνο μία ένσταση ενός κτηματία κατά της διενέρ¬ 
γειας του αναδασμού του παραπάνω αγροκτήματος. 

4. Τη σχετική εισήγηση της Δ/νσης Γεωργίας Ν. Λάρισας, αποφασί¬ 
ζουμε: * 

Να γίνει εκούσιος αναδασμός στην περιοχή του αγροκτήματος Κοινό¬ 
τητας Στεφανόβουνου - Ελασσόνας, συνολικής έκτασης 5.000 στρεμ¬ 
μάτων περίπου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 23 Δεκεμβρίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

- ♦- 

Αριθ. 18322 (12) 

Τροποποίηση της 18130/29.11.91 απόφασης Νομάρχη Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την αριθμ. 15388/22.10.91 απόφασή μας, περί ανασυγκρατή- 
σεως της Διοικητικής Επιτροπής Στρατιωτικών Επιτάξεων Ν. Πέλλας, 
όπως τροποποιήθηκε μεταγενέστερα με την αριθμ. 18130/29.11.91 
απόφασή μας. 

2. Την αριθμ. 1097469/1463/ΟΟ0Α/30.1Ο.91 απόφαση του 
Υπουργού Οικονομικών, με την οποία παρατείνεται η συναρμοδιότητα 
των Προϊσταμένων Δ.Ο.Τ. και Κτηματικής Υπηρεσίας, για θέματα 
Δημ. Περιουσίας, Απαλλοτριώσεων, Εθνικών κληροδοτημάτων και 
στεγάσεων Δημ. Υπηρεσιών, μέχρι 31.12.1992, αποφασίζουμε: 

Τροποποιούμε την αριθμ. 18130/29.11.91 απόφασή μας, ως προς 
το εδαφ. ε) Σιδηρόπουλος Κων/νος, προϊστάμενος Δ.Ο.Υ. Έδεσσας και 
συναρμάδιος ο Σαββίδης Ευθύμιος, προϊστάμενος της Κτηματικής 
Υπηρεσίας Ν. Πέλλας μέχρι 31.12.1991 και ορίζουμε τους ανωτέρω 
συναρμόδιους μέχρι 31.12.1992 ήτοι μέχρι λήξεως της θητείας της 
Διοικ. Επιτροπής Στρατ. Επιτάξεων. 

Κατά τα λοιπά ισχύει η αριθμ. 15388/22.10.91 απόφασή μας, 
Η (απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 12 Δεκεμβρίου 1991 
Ο Νομάρχης 

ΒΑΣΙΛΕΙΟΣ ΧΑΤΖΗΑΠΟΣΤΟΛΟΥ 

-♦- 

Αριθ. ΕΣ 18064 (13) 

Νομιμοποίηση αποφάσεων Δημοτικών και Κοινοτικών Συμβουλίων 
που αφορούν τη σύσταση Αναπτυξιακού Συνδέσμου, με την επωνυ¬ 
μία «Αναπτυξιακός Σύνδεσμος Πρώτης Γεωγραφικής Ενότητας Νο¬ 
μού Πιερίας - ΟΛΥΜΠΟΣ». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 196 του ΔΚΚ (Π.Δ. 323/89). 

2. Την 53919/1987 κοινή απόφαση των Υπουργών Εθνικής Οικο¬ 
νομίας, Εσωτερικών και Χωροταξίας, Οικισμού και Περιβάλλοντος, 
«περί προσδιορισμού των Γεωγραφικών Ενοτήτων των ΟΤΑ του Νομού 
Πιερίας» που δημοσιεύθηκε στο ΦΕΚ 97/1988 τεύχος Β'. 

3. Τις αποφάσεις των Δημοτικών και Κοινοτικών Συμβουλίων της 
1ης Γεωγραφικής Ενότητας: 

α) αριθ. 38/1990 Λιτοχώρου, β) αριθ. 25/1990 Αγίου Σπυρίδωνα, 
γ) αριθ. 13/1991 Νέας Εφέσου, δ) αριθ. 22/1990 Καρίτσας, ε) αριθ. 
18/1990 Δίου, στ) αριθ. 100/1991 Βροντούς, ζ) αριθ. 99/1991 Κο- 
νταριώτισσας, η) αριθ. 36/1990 Λεπτοκαρυάς, θ) αριθ. 148/1991 
Πλαταμώνα, ι) αριθ. 19/1990 Παντελεήμονα, ια)αριθ. 19/1991 Πό¬ 
ρων και ιβ) αριθ. 17/1990 Σκοτίνας, με τις οποίες αποφασίζεται η σύ¬ 
σταση Αναπτυξιακού Συνδέσμου, με την επωνυμία «Αναπτυξιακός Σύν¬ 
δεσμος Πρώτης Γεωγραφικής Ενότητας Νομού Πιερίας “ΟΛΥ¬ 
ΜΠΟΣ”», αποφασίζουμε: 

1. Διαπιστώνουμε τη νομιμότητα των ανωτέρω αποφάσεων, με τις 
οποίες αυνιστάται Αναπτυξιακός Σύνδεσμος, με την επωνυμία «Αναπτυ¬ 
ξιακός Σύνδεσμος Πρώτης Γεωγραφικής Ενότητας Νομού Πιερίας 
“ΟΛΥΜΠΟΣ”». 

2. Σκοπός του Συνδέσμου είναι η ανάληψη πρωτοβουλιών για την 
προώθηση της ολοκληρωμένης ανάπτυξης του Νομού Πιερίας. 

Ειδικότερα οι σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη τοπικού αναπτυ¬ 
ξιακού προγράμματος της περιοχής. 

β) Η υποβοήθηση των ΟΤΑ του Συνδέσμου, στην καταγραφή και ιε¬ 
ράρχηση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή η επέκταση τεχνικών υπηρεσιών και η στελέχωσή 
τους με το κατάλληλο επιστημονικό και τεχνικό προσωπικό. 


δ) Η μελέτη, κατασκευή, διαχείριση και συντήρηση των έργων υπο¬ 
δομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή και συ¬ 
ντήρηση έργων. 

στ) Η προστασία του περιβάλλοντος, 
ζ) Η αντιπυρική προστασία της περιοχής. 

Ιδιαίτερα στους σκοπούς του Συνδέσμου περιλαμβάνονται: 
α) Η μελέτη, κατασκευή, διαχείριση και συντήρηση συστημάτων 
ύδρευσης, αποχέτευσης και βιολογικού καθαρισμού των ΟΤΑ. 

β) Η καθαριότητα καθώς και η συλλογή, η αποκομιδή, η διάθεση και 
η επεξεργασία των απορριμμάτων. 

γ) Η συντήρηση σχολικών κτιρίων ή και λοιπών έργων κοινωνικού 
εξοπλισμού, 

δ) Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων. 

ε) Η προμήθεια και διαχείριση συγκοινωνιακών μέσων, 
στ) Η μέριμνα για την εξασφάλιση για τη βοσκή των ζώων των δημο¬ 
τών και η βελτίωση των βοσκοτόπων. 

Για την προώθηση των σκοπών του, ο Σύνδεσμος δημιουργεί υπηρε¬ 
σία με το απαραίτητο επιστημονικό διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται με τους συνεταιρισμούς, τους συλλόγους και 
τους άλλους κοινωνικούς φορείς της περιοχής, καθώς και με τους φορείς 
της Τοπικής Αυτοδιοίκησης, ή του Δημόσιου Τομέα που ενδιαφέρονται 
για την περιοχή. 

3. Έδρα του Συνδέσμου ορίζεται η Κοινότητα Λεπτοκαρυάς. 

4. Η χρονική διάρκεια του Συνδέσμου είναι πενήντα (50) χρόνια. 

5. Έσοδα του Συνδέσμου είναι: 

α) Η ετήσια εισφορά κάθε Δήμου - Κοινότητας μέλους του Συνδέ¬ 
σμου, που είναι ίση με το 3% των τακτικών εσόδων του προηγούμενου 
έτους. 

β) Πρόσοδοι από την περιουσίά του Συνδέσμου, 
γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου. 

δ) Δωρεές, επιχορηγήσεις και εισφορές από το δημόσιο τομέα, ή άλ¬ 
λους φορείς του δημοσίου τομέα, ή άλλα νομικά, ή φυσικά πρόσωπα. 

ε) Επιχορηγήσεις από φορείς του δημοσίου τομέα για την εκτέλεση 
έργων, την κάλυψη δαπανών τους και την πληρωμή αποδοχών του προ¬ 
σωπικού τους. - 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 27 Δεκεμβρίου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

- 4 - 

Αρ ιθ. ΕΣ 127 59 (14) 

Διορισμός μελών Διοικητικής Επιτροπής Στρατιωτικών Επιτάξεων Νο¬ 
μού Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/29 «περί Στρα¬ 
τιωτικών και Ναυτικών Εισφορών και Ναυλώσεων», όπως τροποποιή¬ 
θηκαν μεταγενέστερα. 

2. Τις διατάξεις του άρθρου μόνου του Π. Δ/τος 115/84 «περί διορι¬ 
σμού μελών των Διοικητικών Δικαστηρίων περί στρατιωτικών επιτά¬ 
ξεων». 

3. Τις διατάξεις του άρθρου 9 παρ. 1 του Ν. 1649/86, με τις οποίες 
το ανωτέρω δικαστήριο μετονομάστηκε σε Διοικητική Επιτροπή Στρα¬ 
τιωτικών Επιτάξεων. 

4. Τα αριθ. Φ 851.1/2/37117/4.9.91 και 3005/4.12.91 έγ¬ 
γραφα της VIII Μεραρχίας και του Πρωτοδικείου Πρέβεζας, αντί¬ 
στοιχα, με τα οποία προτείνονται τα μέλη, που θα συμμετέχουν στην 
ανωτέρω επιτροπή, αποφασίζουμε: 

Διορίζουμε ως μέλη της Διοικητικής Επιτροπής Στρατιωτικών Επι¬ 
τάξεων του Νομού Πρέβεζας για ένα χρόνο, τους κατωτέρω: 

1. Καραβοκύρη Ιωάννη, Πρόεδρο Πρωτοδικών Πρέβεζας, ως Πρόε¬ 
δρο, αναπληρούμενο από την Πρωτόδικη Πρεβέζης Μαρία Κρεμμύδα. 

2. Δήμητρα Λεοντάρη - Μπουρνάκα, Πρωτόδικη Πρέβεζας, αναπλη- 
ρούμενη από τον επίσης πρωτόδικη του ίδιου Πρωτοδικείου Ευθύμιο 

Κοχχινογένη. 

3. Χρυσικό Πέτρο, Ανχη (ΤΠ) της 660 ΠΑΤΠ. αναπληρούμενο από 
τον Καϊάφα Χρηστό Ανχη (ΠΖ) του 15 ΣΠ. 

4. Παναγιώτου Βασίλειο, Λγο (Σ) του Σ.Γ. Πρεβέζης, αναπληρού¬ 
μενο από τον Παπαβασιλείου Βασίλειο Λγο (ΑΤΠ) του 15 Σ.Π. 

5. Γεώργιο Σιώζο, Προϊστάμενο Δ.Ο.Τ. Πρέβεζας, αναπληρούμενο 
από τον Παπαμιχαήλ Μιχαήλ, υπάλληλο της ίδιας υπηρεσίας. 

Γραμματέα της ανωτέρω επιτροπής ορίζουμε τον υπάλληλο της 
Δ.Ο.Υ. Πρέβεζας Νικόλαο Κοματσούλη, αναπληρούμενο από την Τριά- 
ντη Ζωίτσα, υπάλληλο της ίδιας υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 16 Δεκεμβρίου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

-♦- 

Αριθ. 18 (15) 

Μεταβίβαση κοινόχρηστης έκτασης στην κοινότητα Μύτικα 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 1 του Ν. 3200/55 περί διοικητικής 
αποκέντρωσης όπως τροποποιήθηκε και συμπληρώθηκε μεταγενέστερα 
με το Ν.Δ. 532/70. 

2. Το Ν.Δ. 532/70 «περί μεταβίβασης αρμοδιοτήτων σε Νομαρχια¬ 
κού επιπέδου Περ/κά όργανα των Υπουργείων». 

3. Τις διατάξεις του άρθρου 15 του Ν.Δ. 216/73 περί διοίκησης και 
διαχείρισης μεταβιβασθεισών ή μεταβιβαζομένων Κοινοχρήστων εποι- 
Χιστικών εκτάσεων. 

4. Τις διατάξεις του άρθρου 197 παρ. 1 και 3 και του άρθρου 283 
του Αγροτικού κώδικα. 

5. Το αριθ. 916/16.12.1991 έγγραφο της Κοινότητας Μύτικα και 

6. Τα κτηματολογικά μας στοιχεία της οριστικής διανομής αγρ/τος 
Μύτικα, αποφασίζουμε: 

Μεταβιβάζουμε στην Κοινότητα Μύτικα κατά πλήρη κυριότητα και 
νομή και άνευ καταβολής τιμήματος ή άλλης αποζημιώσεως. 

Τα αριθ. 329β, 329γ1, 329γ3, 329δ, 329ε και 4α τεμάχια εκτά- 
σεως 0,125 τ.μ., 0313 τ.μ., 1437 τ.μ., 0188 τ.μ., 0375 τ.μ και 
0312 τ.μ. αντίστοιχα της οριστικής διανομής αγρ/τος Μύτικα έτους 
1930. 

α. Για την μεταβιβαζομένη παραπάνω έκταση έχουν εφαρμογή οι 
διατάξεις του άρθρου 197 παρ. 8 του Δ.Κ. 

β. Η μεταβίβαση της κυριότητας της έκτασης αυτής στην Κοινότητα 
τελεί πάντοτε υπό τους όρους και τους περιορισμούς των διατάξεων του 
Αγροτικού κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 22 Ιανουάριου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

-♦- 

Αριθ. 18900 (16) 

Σύσταση Νομικού Προσώπου στην κοινότητα Αγκουσελιανών Ν. Ρεθύ- 

μνης με την επωνυμία «Σχολική Επιτροπή Δημοτικού Σχολείου και 

Νηπιαγωγείου Αγκουσελιανών». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του'ίΔΚΚ (Π.Δ. 323/89). 

2. Τις όμοιες του άρθρου 5 του Ν. 1894/1990 «Για την Ακαδημία 
των Αθηνών και άλλες εκπαιδευτικές διατάξεις» και 

3. Την 32/91 απόφαση του Κοινοτικού Συμβουλίου Αγκουσελιανών 
που λήφθηκε νομότυπα για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην κοινότητα Αγκουσελιανών του Νομού Ρεθύμνης 
ίδιο Νομικό Πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου Αγκουσελιανών». 

2. Σκοπός του Νομικού Προσώπου είναι: 

Η διαχείριση των πιστώσεων που της διατίθενται για την κάλυψη 
των δαπανών λειτουργίας των σχολείων (θέρμανσης, φωτισμού, ύδρευ¬ 


σης, τηλεφώνου, αποχέτευσης, αναλωσίμων υλικών κλπ). 

Η εκτέλεση έργων για επισκευή και συντήρηση των διδακτηρίων και 
του κάθε είδους εξοπλισμού τους. 

Η αμοιβή καθαριστριών. 

Η εισήγηση προς τις αντίστοιχες διευθύνσεις πρωτοβάθμιας και δευ¬ 
τεροβάθμιας εκπαίδευσης για τον εφοδιασμό από τον ΟΣΚ των αντί¬ 
στοιχων σχολείων με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις σχολικές βιβλιο¬ 
θήκες. 

Η διαχείριση των εσόδων από την ενδεχόμενη εκμετάλλευση των 
σχολικών κυλικείων καθώς και 

Η λήψη κάθε άλλου μέτρου που κρίνεται αναγκαίο για τη .στήριξή της 
διοικητικής λειτουργίας των σχολικών μονάδων. 

3. Το νομικό πρόσωπο διοικείται από επταμελές (7) Διοικητικό Συμ¬ 
βούλιο αποτελούμενο από: 

α) Εκάστοτε πρόεδρο Κοινότητας Αγκουσελιανών ως Πρόεδρο. 

β) Δύο Κοινοτικούς συμβούλους που θα επιλέγονται από το εκάστοτε 
Κοινοτικό Συμβούλιο. 

γ) Εκάστοτε διευθυντή του Δημοτικού Σχολείου Αγκουσελιανών. 

δ) Τον εκάστοτε διευθυντή του Νηπιαγωγείου Αγκουσελιανών. 

ε) Έναν εκπρόσωπο του συλλόγου γονέων και κηδεμόνων των μαθη¬ 
τών του Δημοτικού Σχολείου Αγκουσελιανών. 

στ) Έναν εκπρόσωπο του συλλόγου γονέων και κηδεμόνων του Νη¬ 
πιαγωγείου Αγκουσελιανών. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσης κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

- Ετήσια επιχορήγηση της Κοινότητας 20.000 δραχμές. 

- Ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληροδοσίες. 

- Είσπράξη από το αντίτιμο των παρεχομένων πραγμάτων ή υπηρε¬ 
σιών. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 20 Δεκεμβρίου 1991 

Ο Νομάρχης κ.α.α. 

Η Δ/ντρια Εσωτερικών 
Γ. ΜΠΡΑΛΟΥ 

-♦- 

Αριθ. 16315 (17) 

Μεταβίβαση κατά κυριότητα κοινοχρήστων εκτάσεων «Συν/σμός Αδελ¬ 
φικού» Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. 709/70 «περί καθορισμού των διατηρουμένων υπέρ του 
Υπουργού και των Περιφερειακών Αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίου;». 

3. Το Β.Δ. αριθ. 347/71 «περί των παρά ταις Περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Την υπ’ αριθ. ΕΣ/1533/23.2.90 απόφασή μας, με την οποία 
ανατέθηκαν στο Δ/ντή Γεωργίας, ορισμένα από τα καθήκοντά μας. 

5. Το υπ’ αριθ. 857/23.10.1991 έγγραφο της Κοινότητας Αδελφι¬ 
κού, με το οποίο ζητάει να μεταβιβαστούν κατά κυριότητα στην Κοινό¬ 
τητα, οι κοινόχρηστες εκτάσεις του Συνοικισμού Αδελφικού. 

6. Τα κτηματολογικά στοιχεία της οριστικής διανομής και ρυμοτο¬ 
μίας του Συν/σμού Αδελφικού έτους 1988. 

7. Τις διατάξεις του άρθρου 164 του Αγροτικού Κώδικα, αποφασί¬ 
ζουμε: 

Μεταβιβάζουμε κατα πλήρη νομή και κυριότητα στην Κοινότητα 
Αδελφικού, τις κατωτέρω κοινόχρηστες εκτάσεις του Συν/σμού Αδελφι¬ 
κού, που προέκυψαν μετά την οριστική διανομή και ρυμοτομία του ανω- 

τέρω Συν/σμοΰ, έτους 1988, χωρίς την υποχρέωση καταβολής τιμή¬ 
ματος ή άλλης αποζημίωσης. 

1) Υπ’ αριθ. 99 Ο.Τ. 13 έκταση 386 τ.μ. Αντλιοστάσιο 

2) Υπ’ αριθ. 251 Ο.Τ. 36 έκταση 958 τ.μ. Αντλιοστάσιο 

3) Υπ’ αριθ. 108 Ο.Τ. 14 έκταση 12.569 τ.μ. Γήπεδο 

4) Υπ’ αριθ. 202 Ο.Τ. 28 έκταση 2.829 τ.μ. Πάρκο 

5) Υπ’ αριθ. 89 Ο.Τ. 12 έκταση 

6) /Γπ’ αριθ. 95 Ο.Τ. 13 έκταση 

7) Υπ’ αριθ. 333 Ο.Τ. 50 έκταση 

8) Υπ’ αριθ. 335 Ο.Τ. 20 έκταση 

9) Υπ’αριθ. 520.Τ. 8 έκταση 13.779 τ.μ. Τάφρος και Δρόμος 

10) Υπ’αριθ. 124 Ο.Τ. 16 έκταση 5.353 τ.μ. Τάφρος και Δρόμος 

11) Υπ’αριθ. 165 Ο.Τ. 21 έκταση 3.589 τ.μ. Τάφρος και Δρόμος 

12) Υπ’ αριθ. 168 Ο.Τ. 23 έκταση 6.812 τ.μ. Τάφρος και Δρόμος 


1.405 τ.μ. Πλατεία 
758 τ.μ. Πράσινο 
2.224 τ.μ. Πράσινο 
335 τ.μ. Πράσινο 


452 τ.μ. Υδραγωγείο 
368 τ.μ. Χέρσο 
151 τ.μ. Χέρσο 
151 τ.μ. Χέρσο 


13) Υπ’ αριθ. 93 Ο.Τ. 13 έκταση 

14) Υπ’ αριθ. 123 Ο.Τ. 16 έκταση 

15) Υπ’ αριθ. 166 Ο.Τ. 21 έκταση 

16) Υπ’ αριθ. 169 Ο.Τ. 23 έκταση 

17) Δρόμοι διανομής 131.079 τ.μ. 

Η παρούσα απόφαση επέχει θέση τίτλου κυριότητας, η οποία μετα¬ 
γράφεται στα οικεία βιβλία του Υποθηκοφύλακα, με την φροντίδα της 
Κοινότητας Αδελφικού και μετά την δημοσίευσή' της. στην Εδημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 23 Δεκεμβρίου 1991 

Με εντολή Νομάρχη 
Η Διευθύντρια 

I. ΓΑΒΡΙΗΛΙΔΟΥ 


Αριθ. 30819 


(18) 


Διενέργεια εκούσιου αναδασμού πεδινής περιοχής Κοινότητας Γαλαρι- 
νού Ν. Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 


Έχοντας υπόψη: 

Τ. Τις διατάξεις του Νόμου 674/77 «περί αναδασμού της γης και 
μεγενθύσεως των γεωργικών εκμεταλλεύσεων και άλλων τινών διατά¬ 
ξεων». 

2. Την 26405/30.10.91 απόφασή μας με την οποίαν κηρύχθηκε η 
περιοχή της Κοινότητας Γαλαρινού υπό εκούσιο αναδασμό. 

3. Το γεγονός, ότι με την υποβολή των ενστάσεων διαπιστώθηκε ότι 
οι μη επιθυμούντες τον αναδασμό δεν συγκεντρώνουν ποσοστό 50% 
τουλάχιστον όσον αφορά τον αριθμό των κτηματιών, ούτε έχουν το 
ήμισυ τουλάχιστον της εκτάσεως της εγγείου ιδιοκτησίας της προς ανα¬ 
δασμόν περιοχής, ως αυτό προκύπτει από τον από31.10.199ΐ πίνακα 
ιδιοκτητών. 

4. Τη σχετική εισήγηση της Δ/νσης Γεωργίας της Νομαρχίας, απο¬ 
φασίζουμε: 

Να γίνει εκούσιος αναδασμός στην περιοχή της Κοινότητας Γαλαρι- 
νού και συγκεκριμένα στην πεδινή περιοχή όπου δεν έγινε αναδασμός το 

1967 - 1969. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 30 Δεκεμβρίου 1991 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Στη 12298/1991 απόφαση του Νομάρχη Ηλείας, περί ψηφίσεως 
ΟΕΥ του Δήμου Γαστούνης που δημοσιεύτηκε στο 457/25.6.91 ΦΕΚ 
(τ. Β’) διορθώνονται τα εξής: 


α) Το εσφαλμένο «1 θέση κλάδου ΠΕΙ Αρχιτεκτόνων Μηχανικών» 
στο ορθό «1 θέση κλάδου ΠΕ4 Αρχιτεκτόνων Μηχανικών». 

β) Το εσφαλμένο «5 θέσεις κλάδου ΥΕ16 καθαριστών» στο ορθό «6 
θέσεις κλάδου ΥΕ16 καθαριστών - εργατών καθαριότητας». 

γ) Στη σύσταση θέσεων τεχνικού προσωπικού προστίθεται ακόμη μια 
θέση ως εξής: 

«1 θέση κλάδου ΔΕ24 ηλεκτρολόγων με βαθμούς Γ - Α». 

(Από τη Νομαρχία Ηλείας) 

- ♦- 


( 20 ) 

Στην 15288/7.11.91 απόφαση του Νομάρχη Πέλλας που αναφέρε- 
ται στην σύσταση της 2ης Σχολικής Επιτροπής Τεχνικού Επαγγελματι¬ 
κού Λυκείου Έδεσσας, Τεχνικής Επαγγελματικής Σχολής Έδεσσας και 
Σχολικού Εργαστηριακού Κέντρου Έδεσσας που δημοσιεύθηκε στο 
ΦΕΚ 895/4.11.91 (τ. Β') συμπληρώνεται ως εξής: 

α) Στην παράγραφο 1 α την απόφαση προστίθεται «που ορίζεται από 
το Δημοτικό Συμβούλιο Έδεσσας». 

β) Στην παραγράφο 1 γ της απόφασης προστίθεται «εφ’ όσον υπάρ¬ 
χουν τέτοιοι σύλλογοι, που ορίζονται από τους αντίστοιχους συλλόγους». 

γ) Στην παραγράφο 1δ της απόφασης προστίθεται «που ορίζονται 
από τις αντίστοιχες μαθητικές κοινότητες». 

δ) Στην παραγράφο 1ε της απόφασης προστίθεται «τα ανωτέρω μέλη 
αναπληρώνονται από τους νόμιμους αναπληρωτές τους». 

2. Η αριθ. 15296/7.11.91 απόφαση του Νομάρχη Πέλλας που 
αναφέρεται στην σύσταση 10ης Σχολικής Επιτροπής Δημοτικού Σχο¬ 
λείου και Νηπιαγωγείου Κλεισοχωρίου Έδεσσας του Νομού Πέλλας 
και δημοσιεύθηκε στο ΦΕΚ 895/4.11.91 τεύχος Β' συμπληρώνεται 
ως εξής: 

α) Στην παράγραφο Ια προστίθεται «που ορίζεται από το Δημ. Συμ¬ 
βούλιο Έδεσσας». 

β) Στην παραγράφο 1γ προστίθεται «εφόσον υπάρχουν τέτοιτοι σύλ¬ 
λογοι που ορίζονται από τους αντίστοιχους συλλόγους. Τα ανωτέρω 
μέλη αναπληρώνονται από τους νόμιμους αναπληρωτές τους». 

3. Η αριθ. 15287/7.11.91 απόφαση του Νομάρχη Πέλλας που 
αναφέρεται στην σύσταση 1ης Σχολικής Επιτροπής Ενιαίου Πολυκλαδι- 
κού Λυκείου Έδεσσας (ΦΕΚ 895/4.11.91 τ. Β) συμπληρώνεται ως 

εξής: 

α) Στην παράγραφο Ια προστίθεται.«που ορίζεται από το Δημοτικό 
Συμβούλιο Έδεσσας». - > 

β) Στην παραγράφο 1γ προστίθεται «εφόσον υπάρχει τέτοιος σύλλο¬ 
γος που ορίζεται από τον αντίστοιχο σύλλογο». 

γ) Στην παραγράφο 1δ προστίθεται «που ορίζεται από την αντίστοιχη 
μαθητική κοινότητα». 

δ) Στην παραγράφο 1ε προστίθεται «Τα ανωτέρω μέλη αναπληρώνο¬ 
νται από τους νόμιμους αναπληρωτές τους». 

4. Η αριθ. 15290/7.11.91 απόφαση του Νομάρχη Πέλλας που 
αναφέρεται στην σύσταση της 4ης Σχολικής Επιτροπής του 3ου Δημοτι¬ 
κού Σχολείου και 12ου Νηπιαγωγείου Έδεσσας και δημοσιεύθηκε στο 
ΦΕΚ 895/4.11.91 τεύχος Β' συμπληρώνεται ως εξής: 

α) Στην παράγραφο Ια προστίθεται «που ορίζεται από το Δημοτικό 
Συμβούλιο Έδεσσας». 

β) Στην παραγράφο 1γ προστίθεται «εφόσον υπάρχουν τέτοιοι σύλλο¬ 
γοι που ορίζονται από τους αντίστοιχους συλλόγους. Τα ανωτέρω μέλη 
αναπληρώνονται από τους νόμιμους αναπληρωτές τους». 

5. Η αριθ. 15289/7.11.91 απόφαση του Νομάρχη Πέλλας που 
αναφέρεται στην σύσταση της 3ης Σχολικής Επιτροπής 1ου Δημοτικού 
Σχολείου και Ιου και 6ου Νηπιαγωγείου Έδεσσας» και δημοσιεύθηκε 
στο ΦΕΚ 895/4.11.91 τεύχος Β' συμπληρώνεται ως εξής: 

α) Στην παράγραφο Ια προστίθεται «που ορίζεται από το Δημοτικό 
Συμβούλιο Έδεσσας». 

β) Στην παραγράφο 1γ προστίθεται «εφόσον υπάρχουν τέτοιοι σύλλο¬ 
γοι που ορίζονται από τους αντίστοιχους συλλόγους. Τα ανωτέρω μέλη 
αναπληρώνονται από τους νόμιμους αναπληρωτές τους». 

(Από τη Νομαρχία Πέλλας) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: · 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) » » 

» 

Β 

» 

23.000 

γ) » » 

» 

Γ 

» 

7.000 

6) » » 

» 

Δ" 

» 

22.000 

ε) » » 

» 

Αναπτυξιακών Πράξεων 

» 

15.000 

στ) » » 

» 

Ν.Π.Δ.Δ. 

» 

7.000 

ζ) » » 

» 

ΠΑΡΑΡΤΗΜΑ 

» 

4.000 

η) » » 

» 

Δελτ. Εμπ.& Βιομ. Ιδ. 

» 

7.000 

9) » » 

» 

Αν. Ειδικού Δικαστηρίου 

» 

2.000 

ι) » » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















